भारत विकास परिषद ने विकलांग सहायता केंद्र में लगाया प्लेसमेंट कैंप
लुधियाना| रिषीनगर स्थित भारत विकास परिषद वोकेशनल ट्रेनिंग सेंटर में कंप्यूटराइज्ड कढ़ाई मशीन, कंप्यूटराइज्ड फ्लैट निटिंग मशीन पर ट्रेनिंग लेने वाले वर्करों के लिए विकलांग सहायता केंद्र में प्लेसमेंट कैंप लगाया गया। इस दौरान वर्करों की सेलेक्शन के लिए शहर की प्रसिद्ध निट वियर यूनिटों ने हिस्सा लिया। शहर के होजरी कारोबारियों ने भी इसमें भाग लिया। इस दौरान एनएसआईसी के जोनल हेड राजेश जैन ने अपने भाषण में बच्चों को अपनी फील्ड में मेहनत कर तरक्की करने के लिए प्रेरित किया। उनकी ओर से ट्रेनिंग प्राप्त बच्चों को सर्टिफिकेट भी दिए गए। इस मौके पर आर्टिफिशियल लिंब्स कैंप लगाकर 10 दिव्यांगों को फ्री आर्टिफिशियल लिंब, कैलीपर और हियरिंग एड दिए गए। इस मौके पर चीफ मैनेजर किरपाल सिंह, विशाल भटनागर, संदीप सलवान, दविंदर गुप्ता, रमन कपूर, चंद्रमोहन जैन, प्रसन्न जैन, डॉ. कुलदीप, नीलम गुप्ता, अरुणा पुरी, आरपी गुप्ता, आरके वालिया, आनंद तिवारी और परिषद के अन्य मेंबर्स भी मौजूद थे।
hin_Deva hin_Deva